laion/Wikipedia-Exotic huggingface dataset:
רונית יודקביץ'

רונית יודקביץ' (נולדה ב-14 בנובמבר 1965 בפתח תקווה) היא דוגמנית ושחקנית ישראלית. יודקביץ' נולדה בפתח תקווה, בת אחת משלושה ילדים לאב חשמלאי ולאם שעבדה ברשת עמל, התגלתה כדוגמנית בגיל 14, על ידי כתבת "לאשה", דליה בן-ארי, ובגיל 18 זכתה בתואר "הפנים של השמונים" על ידי המגזין וייצגה את ישראל בתחרות דוגמנית העל העולמית. לאורך השנים הספיקה לעבוד כדוגמנית ביפן ובארצות הברית, ונחשבה לאחת המצליחות מהתחום בישראל.[דרוש מקור] נישאה לראשונה ליואב רן. את בן זוגה, פרננדו, מאמן טניס ברזילאי, הכירה עת ביקורו בישראל. היא עברה בשנת 1998 להתגורר בברזיל ולשניים נולדו שני ילדים. בני הזוג נפרדו ויודקביץ' שבה לישראל. עם חזרתה לישראל, החלה לעסוק במשחק והשתתפה בתפקידים מרכזיים בסרטים "מתנה משמיים" (2003) של דובר קוסאשווילי, "אדמה משוגעת" (זוכה פרס אופיר לשנת 2006) של דרור שאול, "נתיב המזלות" של איל בן אהרון ו"לאהוב את אנה" של ציון רובין. על משחקה זכתה לשבחים ולמועמדות בטקס פרסי אופיר. ב-2005 שימשה כשופטת בתחרות מלכת היופי. בשנת 2008 שיחקה יודקביץ' בסרט הקולנוע "שבע דקות בגן עדן". מאז חזרתה לישראל דגמנה עבור מותגים כמו "הפי ליידי", "קרייזי ליין" ו"סי יו". בשנת 2011 יודקביץ' הנחתה את התוכנית "משפחה 10" בערוץ 10. בשנת 2012 הופיעה בסרטו של אלון שרביט, "טור אחד לחלום". שיחקה בסרטו של יוסי מדמוני, "מקום בגן עדן" ובסרט "עמק" של סופי ארטוס, בשנת 2023 הנחתה יודקביץ ביחד עם דרור קונטנטו את תוכנית העיצוב בערוץ 13 "מעצבים ברגע". יודקביץ משמשת החל משנת 2021 כפרזנטורית של חברת מורז. יודקביץ' היא בוגרת המדרשה לאמנות והציגה מספר תערוכות בארץ ובעולם. בנוסף ליודקביץ 18 שערים במגזין לאישה לאורך השנים. ליודקביץ שני בנים מבן זוגה פרננדו ובן נוסף מאיש העסקים יאיר ברזילי. בשנת 2019 נישאה לאלי ברק, איש כוחות הביטחון בעבר ואיש עסקים בהווה. רונית יודקביץ', ברשת החברתית אינסטגרם רונית יודקביץ', במיזם "אישים" לתיעוד היצירה הישראלית רונית יודקביץ', במסד הנתונים הקולנועיים IMDb (באנגלית) רונית יודקביץ', באתר "אידיבי", מאגר הידע העברי לקולנוע ישראלי ועולמי רונית יודקביץ', באתר AllMovie (באנגלית) רונית יודקביץ', במסד הנתונים הקולנועיים KinoPoisk (ברוסית) יונתן אסתרקין, מה יש לך, גברת יודקביץ?, באתר nrg‏, 9 ביולי 2008 אילנה שטוטלנד, אמא אדמה: רונית יודקביץ' על אימהות ואמנות, באתר nrg‏, 16 באפריל 2012 קרן נתנזון ויץ, רונית יודקביץ' חזקה מתמיד: "מישהו אמר לי שהצליעה שלי סקסית", באתר Xnet‏, 19 ביולי 2015 רותי זוארץ, ‏וונדר וומן: רונית יודקביץ' מאמינה באהבה למרות הנישואים הכושלים, באתר מעריב אונליין, 11 באפריל 2016 חגית רון רבינוביץ', בלתי שבירה, באתר ישראל היום, 6 באוקטובר 2016 יערה יעקב, "הייתי רוצה שהכתמים ייעלמו בהוקוס פוקוס", באתר מאקו, 12 ביולי 2018 דינה חלוץ, רונית יודקביץ מתמסדת בפעם הרביעית: "מצאתי את אהבת חיי", באתר Xnet‏, 6 בינואר 2019 קרן אוחיון, רונית יודקביץ: "אין גיל ליופי ולנשיות", באתר מוטק'ה, 26 בפברואר 2020 עידו סולומון, ‏"הייתי בטוח שלא אצא מזה לעולם – לא הייתי בן אנוש באותה תקופה, הייתי צל, בקושי צל", באתר ‏מאקו‏, 11 במרץ 2022 יפעת הללי אברהם, ‏בגיל 53: רונית יודקביץ' התחתנה בפעם השלישית, באתר ‏מאקו‏, 20 בספטמבר 2019
שקע דנקיל

שקע דנקיל הוא שקע גאולוגי בחלק הצפוני של משולש עפר, הנכלל בתחומי מדבר דנקיל. השקע ממוקם באזור הגבול שבין אתיופיה ואריתראה. השקע נוצר בנקודת המפגש של שלושה לוחות טקטוניים המתרחקים זה מזה בקצב של 1–2 ס"מ בשנה: הלוח הערבי ממזרח, הלוח הנובי ממערב, והלוח הסומלי מדרום. שקע דנקיל הוא המקום החם ביותר בעולם עם טמפרטורה ממוצעת של כ-36 מעלות. שקע דנקיל הוא גם אחד המקומות הנמוכים ביותר בעולם, בגובה של כ-100 מטרים מתחת לפני הים. באזור יורדים מעט מאוד גשמים ורובו מדברי. האזור מאוכלס על ידי העפרים, שבט נוודים המתקיים מגידול צאן וגמלים. באזור מתקיימת כריית מלח על ידי התושבים המקומיים. המלח נכרה בשיטות ידניות ומובל באמצעות גמלים למכירה בשווקים של מקלה. כתוצאה מהפעילות הטקטונית שקע דנקיל מאופיין בפעילות געשית רבה ובאזור ישנם הרי געש רבים. הר הגעש ארטה אלה הוא הר הגעש הפעיל ביותר במשולש עפר כולו והוא מתפרץ בממוצע כל שנתיים. מצפון מערב ל'ארטה אלה' נמצא מאר דללול, שקע שנוצר כתוצאה מהתפרצות הר הגעש. באזור נובעים מספר מעיינות חמים הקרויים "מעיינות הגופרית של דללול". אזור זה נחקר במטרה למצוא בו אקסטרמופילים העשויים לעזור בהבנת היווצרות חיים מחוץ לכדור הארץ בתנאים קיצוניים. הבקע הסורי-אפריקני משולש עפר מדיה וקבצים בנושא שקע דנקיל בוויקישיתוף The Hottest Place on Earth, סרט של ה-BBC על שקע דנקיל, סרטון באתר יוטיוב מדבר דאנקיל והמישורים באתר אתיופיה מדבר דאנאקיל- אָפָאר, מלח ואש "Hydrothermal Systems Show Spectrum of Extreme Life on Earth". Europlanet. Astrobiology Web. April 26, 2016. Retrieved 2016-05-01
טניישס די

טניישס די (באנגלית Tenacious D, לעיתים מכונה "הדי") היא להקת רוק אמריקאית בה חברים המוזיקאים/שחקנים ג'ק בלאק וקייל גאס. סגנון הלהקה נע בין הבי מטאל, רוק קומי ומוזיקת קאנטרי. הלהקה ידועה בשל סגנונה הקצבי וההומור הוולגרי והבוטה שלה. הלהקה זכתה לפופולריות ב-1999 כאשר הופיעו חבריה בסדרה קומית ששודרה ב-HBO, בה ג'ק בלאק וקייל גאס ניסו, בצורה פארודית, לפרסם עצמם כ"להקה הטובה ביותר בעולם". הסדרה משודרת לעיתים בערוץ קומדי סנטרל. ב-2006 כיכבו השניים בסרט הקומדיה המוזיקלי "מפרט הגורל" (The Pick of Destiny), אותו כתבו יחד עם ליאם לינץ' אשר ביים את הסרט. בסרט ניתן להבחין במספר "שאלות", מוטיבים חוזרים, סגירות מעגל והמפגש עם השטן, שהתבסס על השיר "tribute" שמופיע באלבומם הקודם של השניים. ללהקה מספר שירים שבהם Classico, המבוסס על וריאציה של היצירה בּוּרֶה באי מינור של באך. ללהקה ארבעה אלבומים: הראשון יצא ב-2002, השני יצא ב-2006 בצאת הסרט, השלישי, "Rize of the Fenix", יצא ב-2012 והרביעי, Post-Apocalypto אשר יצא ב-2018 וחלקו מבוסס על סדרת יוטיוב באותו שם שבה שניהם מופיעים. ערך מורחב – מפרט הגורל בשנת 2006 הוציאו הצמד את סרטם "מפרט הגורל", המספר על ג'ייבלס (או בכינויו JB, ג'יי.בי. מגולם על ידי ג'ק בלאק), ילד מבית קתולי שמתמרד בהוריו ושומע הבי מטאל, רוק כבד ומקלל בלי הפסקה. הסרט נפתח בשיר Kickapoo (בתרגום חופשי לעברית: בעט בקקי; משחק מילים על משחק הילדים "קוקו" שנקרא באנגלית Peekaboo), שמספר את סיפורו של JB עד לבריחתו והגעתו להוליווד, שם הוא פוגש בקייג' (Kage, מגולם על ידי קייל גאס) ומשם הם יוצאים למסע מלא בהרפתקאות בחיפוש אחר מפרט הגורל, שנוצר מהשן של השטן. Tenacious D (2001) The Pick of Destiny (2006) Rize of the Fenix (2012) Post-Apocalypto (2018) מדיה וקבצים בנושא טניישס די בוויקישיתוף אתר האינטרנט הרשמי של טניישס די (באנגלית) טניישס די, ברשת החברתית פייסבוק טניישס די, ברשת החברתית אקס (טוויטר) טניישס די, ברשת החברתית אינסטגרם טניישס די, סרטונים בערוץ היוטיוב טניישס די, במסד הנתונים הקולנועיים IMDb (באנגלית) טניישס די, באתר אפל מיוזיק (באנגלית) טניישס די, באתר ספוטיפיי טניישס די, באתר סאונדקלאוד (באנגלית) טניישס די, באתר Last.fm (באנגלית) טניישס די, באתר AllMusic (באנגלית) טניישס די, באתר MusicBrainz (באנגלית) טניישס די, באתר דיזר טניישס די, באתר Discogs (באנגלית) טניישס די, באתר Songkick (באנגלית) טניישס די, באתר Genius טניישס די, באתר SecondHandSongs טניישס די, באתר בילבורד (באנגלית) טניישס די, באתר טיידל (באנגלית) טניישס די, באתר אמזון מיוזיק אור ברנע, הומור שחור: אלבום חדש לטניישס די, באתר ynet, 15 במאי 2012 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
בטי רוקאווי

בטי (ברוכה) רוקאווי (נולדה ב-21 בפברואר 1954) היא אשת אופנה ישראלית. רוקאווי נולדה בהודו למשפחה שומרת מצוות בת שמונה נפשות. אביה הגיע להודו מבוכרה ושם משפחתה היה "מירזיוף". המשפחה עלתה לישראל כשהייתה בת 3 ונקלטה בפתח תקווה. רוקאווי למדה בבית הספר הדתי "ישורון" בפתח תקווה. לאחר שירותה הצבאי, למדה איפור ואופנה ב-"F.I.T" שבסן דייגו. עם שובה לישראל שמשה כמאפרת בהצגותיו של חנוך לוין בתיאטרון הקאמרי. בשנת 1983 התמנתה לעורכת מדור איפור וטיפוח של המגזין עולם האישה, ובשנת 1985 יסדה את סוכנות הדוגמנות "אימג'". החל משנת 1993 היא בעלת המניות היחידה של הסוכנות, שייצגה במהלך השנים את יעל אבקסיס, מילי אביטל, דודי בלסר, יעל בר זוהר, איילת זורר, שירז טל, מלי לוי, אסתי ממו, אנסטסיה מיכאלי, רנא רסלאן, נינה ברוש, שיר אלמליח, ימית סול, רונית אלקבץ ואחרים. בין השנים 2005–2006 השתתפה רוקאווי בתוכנית המציאות של ערוץ 10 "הדוגמניות", כשופטת, לצד מיקי בוגנים וגלית גוטמן. ב-2015 השתתפה רוקאווי בתוכנית המציאות "מאסטר שף VIP" והייתה המודחת התשיעית והאחרונה (בחצי גמר). רוקאווי הייתה נשואה לפרופסור רוברט רוקאווי, השניים חיו ביחד 18 שנים עד שהתגרשו באמצע שנות התשעים של המאה ה-20, לאחר תקופה בה חיו בנפרד בשנת 2000 חזרו לחיות יחד, בשנת 2017 חתמו על תעודת זוגיות דרך ארגון משפחה חדשה ובתחילת שנת 2023 התחתנו שוב. לזוג יש שני ילדים, בן ובת. היא מתגוררת בארסוף. אתר האינטרנט הרשמי של סוכנות הדוגמניות של רוקאווי נטע פלג, וואלה בטי, את שווה, את שאקלית, במגזין המושבות, 5 בפברואר 2010 יובל אברמוביץ', בטי רוקאווי מצטערת על הכל, באתר ישראל היום, 11 בינואר 2013 תחיה ברק, רוק דיס וואי: ריאיון עם בטי רוקאווי, באתר את, 3 במרץ 2015 איתי יעקב, בטי רוקאווי חוזרת עם דוגמנית בת 12: "אשמור עליה כעל בבת עיני", באתר ynet, 9 במרץ 2016 סמדר שיר, בטי המפוארת, באתר "ידיעות אחרונות", 20 במרץ 2019 "שנים שאבא שלי התבייש בי, מקווה שעכשיו הוא גאה", באתר ‏מאקו‏, 5 במרץ 2015
סידי מוחמד ולד בובכר

סידי מוחמד וּלְד בּוּבָּכָּר (בערבית: سيدي محمد ولد بو بكر, תעתיק מדויק: סידי מחמד ולד בו בכר; נולד ב-31 במאי 1945) היה ראש הממשלה של מאוריטניה. בובכר כיהן לראשונה כראש ממשלה בזמן שלטונו של הנשיא מעאוויה ולד סידאחמד טאייע כראש הממשלה מ-1992 עד 2 בינואר 1996 וכן כיהן כשגריר בצרפת ב-2004. הוא חבר במפלגה הרפובליקאית לדמוקרטיה ורפורמה או PRDR, המפלגה הגדולה במדינה. בובכר החל את כהונתו השנייה ב-7 באוגוסט 2006, ארבעה ימים לאחר הפיכה צבאית שהוביל הקולונל סידי מוחמר ולד וול. מינויו של בובכר בא לאחר התפטרותו של סע'יר ולד מבארכ, ראש הממשלה הקודם, שהודח בהפיכה. בובכר סיים את כהונתו ב-2007. מדיה וקבצים בנושא סידי מוחמד ולד בובכר בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1701

שנת 1701 היא השנה הראשונה במאה ה-18. זוהי שנה רגילה, שאורכה 365 ימים. 1 בינואר 1701 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 18 בינואר – פרידריך הראשון, מלך פרוסיה נהיה למלך פרוסיה. 24 ביולי – דטרויט שבמישיגן נוסדת. 18 בינואר – נוסדה ממלכת פרוסיה בידי פרידריך הראשון 23 במאי – שודד הים הידוע, קפיטן קיד מוצא להורג באנגליה 9 ביולי – הרוזן ממורפה, ראש שרי צרפת בתקופת לואי השישה עשר מלך צרפת (נפטר ב-1781) 7 בספטמבר – ז'ורז'-לואי לקלרק דה בופון, חוקר טבע צרפתי (נפטר ב-1788) 27 בנובמבר – אנדרס צלזיוס, אסטרונום וממציא שוודי (נפטר ב-1744) 23 במאי – ויליאם קיד, שודד ים (נולד ב-1645) 2 ביוני – מדלן דה סקודרי, סופרת צרפתייה (נולדה ב-1607) 16 בספטמבר – ג'יימס השני מלך אנגליה (נולד ב-1633) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1701 התחילה ביום ג' בשבט ה'תס"א (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"א בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1701 לפי הלוח היוליאני Nothing. 1701 בספרות‎ ילידי 1701‎ נפטרים ב-1701‎ מדיה וקבצים בנושא 1701 בוויקישיתוף
1702

שנת 1702 היא השנה השנייה במאה ה-18. זוהי שנה רגילה, שאורכה 365 ימים. 1 בינואר 1702 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 8 במרץ – ויליאם השלישי, מלך אנגליה (נולד ב-1650) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1702 התחילה ביום י"ב בטבת ה'תס"ב (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-א' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1702 לפי הלוח היוליאני Nothing. ילידי 1702‎ נפטרים ב-1702‎ מדיה וקבצים בנושא 1702 בוויקישיתוף
1703

שנת 1703 היא השנה השלישית במאה ה-18. זוהי שנה רגילה, שאורכה 365 ימים. 1 בינואר 1703 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 27 במאי – הצאר פטר הגדול מייסד את העיר סנקט פטרבורג ברוסיה 31 ביולי – דניאל דפו מושם בעמוד קלון לאחר שהורשע בהוצאת לשון הרע זדונית בשל העובדה שפרסם עלון של סאטירה פוליטית, אך במקום לזרוק עליו ירקות ופירות רקובים, משליכים עליו העוברים ושבים פרחים 25 בנובמבר – הסערה הגדולה של 1703 בבריטניה היא הסערה החזקה ביותר שנרשמה באזור; נהרגים כ-9,000 איש 23 ביוני – מריה לשצ'ינסקה, נסיכת פולין, רעייתו של לואי החמישה עשר, מלך צרפת (נפטרה ב-1768) 3 במרץ – רוברט הוק, פיזיקאי אנגלי (נולד ב-1653) 16 במאי – שארל פרו, סופר צרפתי (נולד ב-1628) 26 במאי – סמיואל פיפס, עובד מדינה בריטי, כתב יומן מפורסם (נולד ב-1633) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1703 התחילה ביום כ"ד בטבת ה'תס"ג (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ג בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1703 לפי הלוח היוליאני Nothing. ילידי 1703‎ נפטרים ב-1703‎ מדיה וקבצים בנושא 1703 בוויקישיתוף
1704

שנת 1704 היא השנה הרביעית במאה ה-18. זוהי שנה מעוברת, שאורכה 366 ימים. 1 בינואר 1704 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 13 באוגוסט – ג'ון צ'רצ'יל והנסיך אויגן מסבויה מנחילים תבוסה לכוחות הפרנקו-בוואריים במסגרת קרב בלנהיים, כחלק ממלחמת הירושה הספרדית המגיד ממזריטש (נפטר ב-1772) מוחמד אבן עבד אל-והאב מייסד התנועה הווהאבית (נפטר ב-1792). 29 באוקטובר – ג'ון בינג, אדמירל בריטי (הוצא להורג ב-1757) 2 בפברואר – גיום פרנקו אנטון, המרקיז דה לופיטל, מתמטיקאי צרפתי (נולד ב-1661), אשר על שמו נקרא כלל לופיטל (אף שלא הוא גילה את הכלל) 24 בפברואר – מארק אנטואן שרפנטייה, מלחין צרפתי (נולד ב-1643) 12 באפריל – ז'אק-בנין בוסואה, תאולוג ומטיף צרפתי (נולד ב-1627) 3 במאי – היינריך איגנץ ביבר, מלחין וכנר בוהמי-אוסטרי (נולד ב-1644) 14 ביולי – סופיה אלכסייבנה רומנובה, עוצרת רוסיה הצארית (נולדה ב-1657) 28 באוקטובר – ג'ון לוק, פילוסוף אנגלי (נולד ב-1632) 20 בדצמבר – שארל פלומיה, בוטנאי ומגלה ארצות צרפתי (נולד ב-1646) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1704 התחילה ביום ו' בשבט ה'תס"ד (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ד בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1704 לפי הלוח היוליאני Nothing. ילידי 1704‎ נפטרים ב-1704‎ מדיה וקבצים בנושא 1704 בוויקישיתוף
אחמד קסום

אחמד קסום (בערבית: أحمد قسوم, תעתיק מדויק: אחמד קאצום; נולד ב-25 בינואר 1985) הוא כדורגלן ערבי-ישראלי המשחק בעמדת החלוץ במכבי טמרה. קסום החל לשחק כדורגל בגיל 16 במחלקת הנוער של עירוני אעבלין, ובשנת 2003 עבר לקבוצת בני סכנין כששיחקה בליגת העל. קסום שיחק במדי סכנין במשך 3 עונות ולאחר שירדה לליגת הלאומית בשנת 2006 עבר להפועל פתח תקווה. באמצע עונת 2007/2008 הושאל למועדון ספורט אשדוד, ובפתיחת העונה הבאה חזר לפתח תקווה. בינואר 2009 חזר קסום לבני סכנין, ושיחק בקבוצה שש שנים נוספות, במהלכן הבקיע 31 שערים וכך הפך למלך השערים של הקבוצה בליגת העל בכל הזמנים. ב-3 בפברואר 2015 הושאל להפועל עכו, ובתום העונה חתם על חוזה חדש במועדון. בתום עונת 2015/2016 ירד עם הפועל עכו לליגה הלאומית, והמשיך לשחק במדיה עונה נוספת. ביולי 2017 חתם קאסום בהפועל נוף הגליל מהליגה הלאומית. בספטמבר 2020 חתם במכבי טמרה מליגה א'. ביוני 2021 חתם בהפועל כאוכב. לאחר ששיחק שישה משחקים במדי הקבוצה, ב-13 באוקטובר 2021 שב למכבי טמרה. מדיה וקבצים בנושא אחמד קסום בוויקישיתוף אחמד קסום, באתר ההתאחדות לכדורגל בישראל אחמד קסום, באתר Soccerway פרופיל, באתר מוזיאון הפועל פתח תקווה יונתן גינזבורג, ‏אחמד קסום: בדיעבד, לרדת ללאומית הייתה טעות, באתר ONE‏, 28 בספטמבר 2021 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
אואוליט

אואוליט (תעתיק מקובל ל-Oolite) או אואולית (תעתיק של השם המקורי Oolithe) הוא סלע משקע הבנוי מאואואידים, כדוריות קטנות הבנויות משכבות שנוצרו סביב מרכז משותף (בדומה לפנינה). מקור המילה מיוונית: "אואון" (ביצה) + ליתוס (אבן). האואואידים בנויים בדרך כלל מפחמת הסידן (קלציט או ארגוניט), אך הם יכולים להיות בנויים גם מפוספט, צור, דולומיט או מינרלי ברזל, כולל המטיט. אואואידים של דולומיט או צור הם כנראה תוצר של החלפת המינרלים המקוריים באבן הגיר תוך שימור המרקם. המטיט אואוליטי מצוי גם ב"רד מאונטין" ("הר אדום") בקרבת בירמינגהאם יחד עם אבן גיר אואוליטית. אבן גיר אואוליטית נוצרה בבריטניה בתקופת היורה וממנה בנויים "הרי הקוטסוולדס", "האי פורטלנד" (שבתעלת למאנש) וחלק מהפארק הלאומי "ערבות צפון יורקשייר" (North Yorkshire Moors). סוג מיוחד, "אבן באת'", נותן לבניינים בעיר באת', אתר מורשת עולמית, את מראם הייחודי. סוג זה של אבן גיר מצוי גם באינדיאנה שבארצות הברית. העיירה "אואוליטיק" (Oolitic) שבאינדיאנה נוסדה לשם הסחר בסוג אבן גיר זו ונושאת את שמה. מחצבות בבדפורד, אואוליטיק ובלומינגטון באינדיאנה תרמו חומרים למבנים שהם בין הנודעים ביותר בארצות הברית כדוגמת בניין האמפייר סטייט והפנטגון. "אנדרטת החיילים והמלחים" המצויה במרכז אינדיאנפוליס בנויה כמעט כולה מאבן גיר אואוליטית אפורה. הסרט תרגילים בהתבגרות ("Breaking Away") מתמקד בבנים של עובדי מחצבה בבלומינגטון, אינדיאנה בה מצויה גם האוניברסיטה של אינדיאנה שכמעט כל בנייניה נבנו מאבן גיר אואוליטית מקומית. בישראל מצויים אואוליטים של מינרלי ברזל, בצורת תחמוצות כדוגמת הגתיט וסיליקטים כדוגמת השמוזיט באזור הגליל ממנרה ועד הר תבור. דוגמה בולטת לאואוליטים בארץ היא שכבה בעובי של שני מטרים ובאורך שישה וחצי קילומטרים של אואוליטים של גתיט והמטיט שנוצרו בתקופת הקרטיקון התחתון בשכבות אבן הגיר והחוואר שבחלקו התחתון של צוק מנרה. תצורה זו של מרבצים אואוליטים מכונה "מיִנֶט" (Minette) על שם המרבצים בלורן שבצרפת. מדיה וקבצים בנושא אואוליט בוויקישיתוף אואוליט, באתר אנציקלופדיה בריטניקה (באנגלית)
1706

שנת 1706 היא השנה השישית במאה ה-18. זוהי שנה רגילה, שאורכה 365 ימים. 1 בינואר 1706 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. תאריך לא ידוע – יסוד העיר אלבקרקי במדינת ניו מקסיקו שבארצות הברית. 17 בינואר – בנג'מין פרנקלין, מדינאי, ממציא, הוגה דעות ודיפלומט אמריקאי (נפטר ב-1790) 18 באוקטובר – בלדאסארה גאלופי, מלחין איטלקי (נפטר ב-1785) 7 בנובמבר – קרלו צ'צ'רה, מלחין איטלקי (נפטר ב-1761) 17 בדצמבר – אמילי דה שאטלה, מדענית וסופרת צרפתיה (נפטרה ב-1749) 28 בדצמבר – פייר בל, פילוסוף וסופר צרפתי (נולד ב-1647) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1706 התחילה ביום כ"ו בטבת ה'תס"ו (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ט"ו בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1706 לפי הלוח היוליאני Nothing. ילידי 1706‎ נפטרים ב-1706‎ מדיה וקבצים בנושא 1706 בוויקישיתוף
1707

שנת 1707 היא השנה השביעית במאה ה-18. זוהי שנה רגילה, שאורכה 365 ימים. 1 בינואר 1707 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 1 במאי – חוקי האיחוד של 1707 מוכרזים ומביאים לאיחוד ממלכת אנגליה עם ממלכת סקוטלנד ליצירת ממלכת בריטניה הגדולה 28 באוקטובר – רעידת אדמה באזור שיקוקו. חוזקה מוערך בכ-8.6 15 באפריל – לאונרד אוילר, מתמטיקאי שווייצרי (נפטר ב-1783) 22 באפריל – הנרי פילדינג, סופר ומחזאי בריטי (נפטר ב-1754) 23 במאי – קארולוס ליניאוס, בוטנאי, רופא וזואולוג שוודי (נפטר ב-1778) 9 במאי – דידריק הנסן בוקסטהודה, מלחין דני גרמני (נולד ב-1637) 1 בדצמבר – ג'רמיה קלארק, מלחין אנגלי (נולד ב-1674) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1707 התחילה ביום ט' בשבט ה'תס"ז (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1707 לפי הלוח היוליאני Nothing. ילידי 1707‎ נפטרים ב-1707‎ מדיה וקבצים בנושא 1707 בוויקישיתוף
1709

שנת 1709 היא השנה התשיעית במאה ה-18. זוהי שנה רגילה, שאורכה 365 ימים. 1 בינואר 1709 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 8 ביולי – במהלך מלחמת הצפון מתחולל קרב פולטבה בין קרל ה-12 מלך שוודיה ובין פיוטר הגדול צאר רוסיה, המסתיים בניצחון רוסיה הצארית 25 בפברואר – קרלו גולדוני, מחזאי איטלקי (נפטר ב-1793) 3 במרץ – אנדריאס זיגיסמונד מרגרף, כימאי גרמני (נפטר ב-1782) 10 במרץ – גאורג שטלר, חוקר טבע גרמני (נפטר ב-1746) 17 במרץ – אלכסיי רזומובסקי, אציל וגנרל רוסי (נפטר ב-1771) 25 ביוני – פרנצ'סקו אראיה, מלחין איטלקי (נפטר ב-1770) 3 ביולי – וילהלמינה מפרוסיה, נסיכת פרוסיה (נפטרה ב-1758) 18 בספטמבר – סמואל ג'ונסון, סופר ומשורר אנגלי (נפטר ב־1784) 2 בנובמבר – אן, הנסיכה המלכותית, בתו של ג'ורג' השני, מלך בריטניה ורעייתו של וילם הרביעי, נסיך אורנז'-נסאו (נפטרה ב-1759) 25 בנובמבר – פרנץ בנדה, כנר ומלחין בוהמי (נפטר ב-1786) 18 בדצמבר – יליזבטה, קיסרית רוסיה (נפטרה ב-1761) 29 בדצמבר – יליזבטה, קיסרית רוסיה (נפטרה ב-1761) 8 בפברואר – ג'וזפה טורלי, ויולן, כנר ומלחין איטלקי (נולד ב-1658) 19 באפריל – לואי דה דוראס, הרוזן השני מפברשאם (נולד ב-1641) 13 בספטמבר – כריסטופורו קארסאנה, מלחין, נגן עוגב וזמר איטלקי (נולד ב-1640) 22 בספטמבר – איוואן מזפה, הטמאן אוקראינה (נולד ב-1639) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1709 התחילה ביום א' בשבט ה'תס"ט (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ט בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1709 לפי הלוח היוליאני Nothing. 1709 בספרות‎ ילידי 1709‎ נפטרים ב-1709‎ מדיה וקבצים בנושא 1709 בוויקישיתוף
מאזדה 6

מאזדה 6 (נקראת גם Mazda6) היא רכב מנהלים מתוצרת יצרנית הרכב היפנית מאזדה שהוצגה ב-2002. למאזדה 6 שישה סוגי מנועים: בנזין טורי, בעל 4 צילינדרים, 16 שסתומים, DOHC (גל זיזים עילי כפול) עם מערכת S-VT בנפח 1999 סמ"ק המספק 147 כ"ס בנזין טורי, בעל 4 צילינדרים, 16 שסתומים, DOHC עם מערכת S-VT וגל איזון בנפח 2261 סמ"ק המספק 166 כ"ס בנזין טורי 1.8 ליטר בנזין V6 בנפח 3.0 ליטר דיזל 2.0 ליטר בנזין 2.5 ליטר בישראל משווקת המכונית בגרסאות מנוע 2.0 ליטר ו2.5 ליטר, עם תיבת הילוכים אוטומטית בלבד. הגרסה הזולה יותר זכתה להצלחה בציי רכב ובחברות הליסינג. בשנת 2008 הוחלף מנוע ה-2.3 ליטר במנוע 2.5, ומנוע ה-2.0 ליטר שופר. (2002-2008) דור ראשון (2008-2013) דור שני (2013-הווה) דור שלישי דור ראשון דור שני דור שלישי מדיה וקבצים בנושא מאזדה 6 בוויקישיתוף Mazda 6 - European Sales Mazda 6 - USA Sales Mazda 6 Atenza - China Sales ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
פיג'ו 404

פיג'ו 404 הייתה מכונית משפחתית מתוצרת יצרן הרכב הצרפתי פיג'ו, שיוצרה בין השנים 1960–1988. הדגם עוצב על ידי פינינפארינה ויוצר במספר מרכבים: סדאן, טנדר, מסחרי, גג נפתח ודגם קופה. הפיג'ו 404 זכתה להצלחה מסחרית גדולה ובמספר ארצות עדיין משמש כמונית עקב המוניטין שיצא לרכב זה כרכב אמין ביותר. את הרכב היה ניתן להשיג גם בגרסת מנוע 1.9 דיזל, מנוע שעבר לאחר מכן לפיג'ו 504. יוצרו 2,885,267 יחידות. מדיה וקבצים בנושא פיג'ו 404 בוויקישיתוף פיג'ו 404 - אנציקלופדיית רכבי אספנות - כתבה מתוך אתר שוק הפשפשים באינטרנט. פיג'ו 404, סרטון באתר יוטיוב